== Historie ==
[[Fil:DOKK1, from water side.jpg|thumb|Århus Havnestation lå omtrent her ved den nordlige side af det nuværende Dokk1.]]
Forgængeren for Århus Havnestation var holdestedet Havnen, der blev etableret i sommeren 1894. Her indsatte [[DSB]] forbindelsestog mellem [[Aarhus Hovedbanegård]] og kajen, hvor dampskibene til [[Kalundborg]] og [[København]] lagde til. Der var dog ingen perron på havnen, så i stedet blev der opsat små trapper ved personvognenes døre. Selve driften foregik som rangering ad sidespor. I 1914 overtog DSB desuden overfarten til Kalundborg, hvor der blev indsat færger. Til at begynde med sejlede de primært med passagerer, men året begynde man også at tage biler med ombord. Derimod blev det aldrig aktuelt at overføre tog, for der blev hverken bygget jernbanefærgelejer i Aarhus eller Kalundborg. Nogle af de skiftende færger, der kom til at sejle på ruten, var ellers [[jernbanefærge]]r fra [[Storebæltsoverfarten]].<ref name="Jernbanen">''Århus Havnestation indvies'' af Ole Edvard Mogensen. Jernbanen 4/2020, s. 42-53.</ref><ref name="Årbog 1935">''1935: Kalundborg-Samsø-Århus ruten revitaliseres'' af Morten Flindt Larsen og John Poulsen i ''Jernbanehistorisk Årbog '10''. Bane bøger, 2010. S. 36-43. {{ISBN|978-87-91434-25-9}}</ref>
Filosofi Historie Bygninger,_konstruktioner_og_anlæg Foreninger Organisationer